વિવેક · અદમ ટંકારવી , સોનેટ એના પાયામાં પડી બારાખડી ચોસલાંથી શબ્દોનાં ભીંતો ચણી એક તત્સમ બારણું પ્રવેશનું સાત ક્રિયાપદની બારી ઊઘડી ભોંયતળિયે પાથર્યાં વિરામચિહ્ન ને અનુસ્વારોનાં નળિયાં છાપરે ગોખમાં આઠે વિભક્તિ ગોઠવી ભાવવાચક નામ મૂક્યું ઉંબરે થઈ ધજા ફરક્યું ત્યાં સર્વનામ 'તું' ટોડલે નામોના દીવા ઝળહળ્યા સાથિયા કેવળપ્રયોગી આંગણે રેશમી પડદા વિશેષણના હલ્યા કે અનુભૂતિનો સુસવાટો થયો ત્યાં જ આ પત્તાંનો મહેલ ઊડી ગયો - અદમ ટંકારવી ભાષાની ભવ્યતા અને પ્રેમ સામે એની નિરર્થકતા કવિએ આ સૉનેટમાં કેવી સરસ રીતે કરી છે !
લયસ્તરો » અદમ ટંકારવી